CELEX: 32019D0055
Language: mt
Date: 2019-01-10 00:00:00
Title: Deċiżjoni ta' Implimentazzjoni tal-Kummissjoni (UE) 2019/55 tal-10 ta' Jannar 2019 li tikkoreġi l-verżjonijiet bil-Bulgaru u bil-Franċiż tad-Deċiżjoni 2004/558/KE li timplimenta d-Direttiva tal-Kunsill 64/432/KEE li tirrigwarda garanziji addizzjonali għan-negozju intra-Komunitarju ta' annimali bovini relatati mar-rinotrakeite bovina infettiva u l-approvazzjoni tal-programmi ta' qerda ppreżentati minn ċerti Stati Membri (notifikata bid-dokument C(2019) 8) (Test b'rilevanza għaż-ŻEE.)

14.1.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 10/74
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2019/55
         tal-10 ta' Jannar 2019
         li tikkoreġi l-verżjonijiet bil-Bulgaru u bil-Franċiż tad-Deċiżjoni 2004/558/KE li timplimenta d-Direttiva tal-Kunsill 64/432/KEE li tirrigwarda garanziji addizzjonali għan-negozju intra-Komunitarju ta' annimali bovini relatati mar-rinotrakeite bovina infettiva u l-approvazzjoni tal-programmi ta' qerda ppreżentati minn ċerti Stati Membri
         
            
               (notifikata bid-dokument C(2019) 8)
            
         
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 64/432/KEE tas-26 ta' Ġunju 1964 dwar il-problemi tas-saħħa tal-annimali li jaffettwaw il-kummerċ ta' annimali bovini u suwini ġewwa l-Komunità (1), u b'mod partikulari l-Artikoli 9(2) u 10(2) tagħha,
         Billi:
         
                     (1)
                  
                  
                     Il-verżjonijiet tad-Deċiżjoni tal-Kummissjoni 2004/558/KE (2) bil-Bulgaru u bil-Franċiż fihom żball fl-Artikolu 3(1)(b). Il-verżjonijiet bil-Bulgaru u bil-Franċiż jirreferu għal kampjuni tad-demm li jridu jittieħdu mill-annimali bovini għat-trobbija u l-produzzjoni inqas minn 21 jum wara l-wasla tagħhom fil-faċilità ta' iżolament, filwaqt li l-garanzija korretta għall-kampjuni tad-demm li jridu jittieħdu hija mhux qabel 21 jum wara l-wasla tagħhom fil-faċilità ta' iżolament.
                  
               
                     (2)
                  
                  
                     Għalhekk jenħtieġ li l-verżjonijiet tad-Deċiżjoni tal-Kummissjoni 2004/558/KE bil-Bulgaru u bil-Franċiż jiġu kkoreġuti kif xieraq. Il-verżjonijiet lingwistiċi l-oħrajn mhumiex affettwati.
                  
               
                     (3)
                  
                  
                     Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            
               (ma japplikax għal-lingwa Maltija)
            
         
         
            Artikolu 2
            Din id-Deċiżjoni hija indirizzata lill-Istati Membri.
         
         
            Magħmul fi Brussell, l-10 ta' Jannar 2019.
            
               
                  Għall-Kummissjoni
               
               Günther OETTINGER
               
                  Membru tal-Kummissjoni
               
            
         
         
            (1)  ĠU 121, 29.7.1964, p. 1977.
         
            (2)  Id-Deċiżjoni tal-Kummissjoni 2004/558/KE tal-15 ta' Lulju 2004 li timplimenta d-Direttiva tal-Kunsill 64/432/KEE li tirrigwarda garanziji addizzjonali għan-negozju intra-Komunitarju ta' annimali bovini relatati mar-rinotrakeite bovina infettiva u l-approvazzjoni tal-programmi ta' qerda ppreżentati minn ċerti Stati Membri (ĠU L 249, 23.7.2004, p. 20).